പ്രതിവര്ഷം 100 ശതകോടി ഡോളര് വിദേശ നിക്ഷേപ ലക്ഷ്യം: ദേശീയ തന്ത്രപ്രധാന നിക്ഷേപപദ്ധതിക്ക് തുടക്കം ജിദ്ദ: പ്രതിവര്ഷം നൂറുശതകോടി ഡോളര് വിദേശ നിക്ഷേപം ലക്ഷ്യമിട്ട് സൗദി അറേബ്യയില് ദേശീയ തന്ത്രപ്രധാന നിക്ഷേപ പദ്ധതിക്ക് തുടക്കം. കിരീടാവകാശിയും സാമ്ബത്തിക വികസന കാര്യ കൗണ്സില് ചെയര്മാനുമായ അമീര് മുഹമ്മദ് ബിന് സല്മാനാണ് തിങ്കളാഴ്ച ഇതു സംബന്ധിച്ച പ്രഖ്യാപനം നടത്തിയത്. വിഷന് 2030െന്റ ലക്ഷ്യങ്ങള് കൈവരിക്കാനുള്ള പ്രധാന സംരംഭങ്ങളിലൊന്നാണ് ഈ പദ്ധതി. രാജ്യത്തിന് വലിയ നിക്ഷേപ ശേഷിയുണ്ട്. അത് സമ്ബദ്വ്യവസ്ഥയുടെ പ്രവര്ത്തന യന്ത്രത്തിനുള്ള ഊര്ജമാണ്. രാജ്യത്തിെന്റ വരുമാന സ്രോതസ്സുകളെ വൈവിധ്യവത്കരിക്കുമെന്ന് വിഷന് 2030 പ്രഖ്യാപനവേളയില് വ്യക്തമാക്കിയിരുന്നു. അതിെന്റ ഭാഗമാണ് ദേശീയ നിക്ഷേപ പദ്ധതി. ദേശീയ സമ്ബദ്വ്യവസ്ഥയുടെ വളര്ച്ചക്കും അതിെന്റ സ്രോതസ്സുകള് വൈവിധ്യവത്കരിക്കാനും ഇതു സഹായിക്കും. ജി.ഡി.പിയിലേക്കുള്ള സ്വകാര്യ മേഖലയുടെ സംഭാവന 65 ശതമാനമായി ഉയരും. നേരിട്ടുള്ള വിദേശ നിക്ഷേപവും കൂടുതലായി എത്തും. എണ്ണേതര കയറ്റുമതിയുടെ അനുപാതം ആറില് നിന്ന് 50 ശതമാനമായി ഉയര്ത്തും. 2030 ഒാടെ ആഗോള മത്സര സൂചികയിലെ ഒന്നാമത്തെ രാജ്യമായി മുന്നേറാനും ഈ പദ്ധതി സഹായിക്കും. രാജ്യം ഒരു പുതിയ നിക്ഷേപഘട്ടം ആരംഭിക്കുകയാണെന്ന് പദ്ധതിക്ക് തുടക്കമിട്ട് നടത്തിയ പ്രഖ്യാപനത്തില് കിരീടാവകാശി പറഞ്ഞു. ദേശീയ അന്തര്ദേശീയ നിക്ഷേപകര്ക്ക് കൂടുതല് അവസരമൊരുക്കുന്നതിനും നിക്ഷേപാവസരങ്ങളുടെ ഗുണനിലവാരം ഉയര്ത്തുന്നതിനുമാണ് പദ്ധതി ആരംഭിച്ചിരിക്കുന്നത്.സ്വകാര്യമേഖലയെ ശാക്തീകരിക്കും. അതിന് വേണ്ടി കൂടുതല് അവസരങ്ങള് ഒരുക്കും. വിഷന് 2030െന്റ അഭിലാഷങ്ങള് നേടാന് സഹായിക്കുന്ന ഒരു മാര്ഗമാണ് നിക്ഷേപം എന്നതില് സംശയമില്ലെന്നും അദ്ദേഹം പറഞ്ഞു. സമ്ബദ് വ്യവസ്ഥയുടെ വികസനം, വൈവിധ്യവത്കരണം, സുസ്ഥിരത എന്നിവയാണ് ലക്ഷ്യം. സാങ്കേതികവിദ്യ കൈമാറ്റവും പ്രാദേശികവത്കരണവും, അടിസ്ഥാന സൗകര്യ വികസനം, ജീവിത നിലവാരം മെച്ചപ്പെടുത്തല്, തൊഴിലവസരങ്ങള് സൃഷ്ടിക്കല്, മാനവ വിഭവശേഷിയുടെ പരിപോഷണം, ഭാവി തലമുറകള്ക്ക് അഭിവൃദ്ധിയുടെ പാരമ്ബര്യം അവശേഷിപ്പിക്കല് എന്നിവ ദേശീയ നിക്ഷേപ പദ്ധതിയുടെ ലക്ഷ്യങ്ങളാണ്. നിക്ഷേപകരെ ശാക്തീകരിക്കുന്നതാണ് പുതിയ പദ്ധതി. നിക്ഷേപ അവസരങ്ങള് വിപുലമാക്കുക, സാമ്ബത്തിക പരിഹാരങ്ങള് നല്കുക, മത്സരശേഷി വര്ധിപ്പിക്കുക, സര്ക്കാര് സ്വകാര്യ മേഖലകള് തമ്മിലുള്ള പങ്കാളിത്തത്തിെന്റ ഫലപ്രാപ്തി വര്ധിപ്പിക്കുക എന്നിവയും പദ്ധതി ലക്ഷ്യങ്ങളാണ്. പദ്ധതിയുടെ അടുത്ത ഘട്ടത്തില് വ്യവസായം, പുനരുല്പാദന ഉൗര്ജം, ഗതാഗതം, ലോജിസ്റ്റിക്സ്, ടൂറിസം, ഡിജിറ്റല് ഇന്ഫ്രാസ്ട്രക്ചര്, ആരോഗ്യ പരിപാലനം തുടങ്ങിയ മേഖലകള്ക്കായി വിശദമായ നിക്ഷേപ പദ്ധതികള് വികസിപ്പിക്കുന്നത് ഉള്പ്പെടുമെന്ന് കിരീടാവകാശി പറഞ്ഞു. സല്മാന് രാജാവിെന്റ നേതൃത്വത്തില് നേടിയ ശ്രദ്ധേയ നേട്ടങ്ങളില് രാജ്യം ഇന്ന് അഭിമാനിക്കുന്നു. ശോഭന ഭാവിക്ക് വേണ്ടിയുള്ള പ്രവര്ത്തനങ്ങള് തുടരും. വൈവിധ്യമാര്ന്നതും സുസ്ഥിരവുമായ സമ്ബദ്വ്യവസ്ഥ ഇതിനെ പിന്തുണക്കും. ആ ലക്ഷ്യം നേടുന്നതിനുള്ള മാര്ഗങ്ങളിലൊന്നാണ് പൊതുനിക്ഷേപ പദ്ധതി. ലക്ഷ്യങ്ങളും അഭിലാഷങ്ങളും ദൈവസഹായത്തോടെ നേടിയെടുക്കാനാകുമെന്ന ആത്മവിശ്വാസം തങ്ങള്ക്കുണ്ടെന്നും കിരീടാവകാശി പറഞ്ഞു. ദേശീയ നിക്ഷേപ പദ്ധതിയിലൂടെ പ്രതിവര്ഷം നേരിട്ടുള്ള വിദേശ നിക്ഷേപം 388 ശതകോടി റിയാലായി നൂറു ശതകോടി ഡോളര് ഉയര്ത്തും. 2030 ഓടെ പ്രാദേശിക നിക്ഷേപം പ്രതിവര്ഷം 1.7 ട്രില്യണ് റിയാലിലേക്ക് ഉയര്ത്താനും പദ്ധതി ലക്ഷ്യമിടുന്നു. ഈ ലക്ഷ്യങ്ങള് കൈവരിക്കുന്നതിലൂടെ രാജ്യത്തിെന്റ ജി.ഡി.പിയിലേക്കുള്ള നിക്ഷേപ അനുപാതം 2019ലെ 22ല് നിന്ന് 2030ല് 30 ശതമാനമായി ഉയരുമെന്ന് പ്രതീക്ഷിക്കുന്നു. ലോകത്തിലെ 15 വലിയ സമ്ബദ്വ്യവസ്ഥകളിലൊന്നായി സൗദി സമ്ബദ്വ്യവസ്ഥ വളരുന്നതിന് പദ്ധതി കാരണമാകുമെന്നും കിരീടാവകാശി പറഞ്ഞു.